Imtella' Settembru 24, 2021 L-attur ta' Harry Potter, Tom Felton ikkollassa waqt li kien qed jilgħab il-golf fl-Istati Uniti. Huwa kien qed jieħu sehem f'tornew ma' ċelebritajiet oħra. Felton, li għalaq 34 sena din il-ġimgħa, kien għadu kif spiċċa jilgħab partita fil-kumpless ta' Whistling Straits li jinsab fl-istat ta' Wisconsin l-Amerka. Skont rapporti fil-midja Ingliża, huwa deher jirtgħod, jibjad, u jikkollassa mal-art. Minnufih, plejers oħra, voluntiera u uffiċjali li kienu qrib tiegħu għenuh jerġa' jqum fuq saqajh u ħarġuh b'karozza tal-golf biex jiġi assistit minn tim mediku. Huwa ttieħed l-isptar għal aktar aċċertamenti. Felton interpreta l-irwol ta' Draco Malfoy fil-films ta' Harry Potter.